ИОП 1 за шести разред – пета недеља

Ове недеље говори се о народној књижевности.

 На РТС-у биће представљене народне песме које говоре о Косовској бици и јунацима који су њој учествовали. Ту су и чланови њихових породица. Ова битка заиста се одиграла 1389. године, а после ње Турци су освојили српске земље.

Необична је, тужна и лепа песма која говори о мајци која је изгубила мужа и девет синова у тој бици. О томе како је она све то поднела пева песма Смрт Мајке Југовића. Она је на 106. стр. у читанци.

Прочитај целу песму ако можеш, посебно обрати пажњу на први ступац на 106. стр.

Препиши га у своју свеску!

Одговори на следећа питања:

1. Како се презивају јунаци који иду у бој?
2. Шта је тражила од Бога Мајка Југовића?
3. Зашто је то тражила, где је хтела да оде?
4. У каквом стању је нашла своје синове и мужа?
5. Које је животиње нашла уз своје синове?